Psittacula

Ringopapagoj aŭ ringaj papagoj (Psittacula) estas genro de veraj papagoj el familio Psittaculidae. La papagoj el tiu ĉi genro estas mezgrandaj birdoj kun ĉefe verda plumaro. La beko estas fortika, kaj la vosto estas longa kaj gradigita. Plenkreskuloj de ĉiu el la specioj havas kolorajn kapojn kaj rimarkeblan ringon aŭ "kolumon" sur la kolo kiu donis al la genron ĝian kutiman nomon.

Ili troviĝas el Afriko al Sudorienta Azio. Ili estas oftaj en birdobredado kaj temas pri disvastigita grupo, kun klara koncentrado de specioj en Suda Azio, sed ankaŭ kun reprezentantoj en Afriko kaj en la insuloj de Hindia Oceano. Tiu estas la nura genro de papagoj kiu havas majoritaton de specioj en kontinenta Azio. El ĉiuj vivantaj specioj nur Psittacula calthropae, Psittacula caniceps kaj Psittacula echo ne havas reprezentantan subspecion en ajna parto de kontinenta Azio. La Kolumpapago, Psittacula krameri, estas unu el la plej amplekse distribuataj el ĉiuj papagoj.

La genro Psittacula estis difinita de la franca naturalisto Georges Cuvier en 1800. La tipa specio estis poste nomita rozbrusta ringopapago. La nomo de la genro estas diminutivo de la Latina vorto psittacus signifanta "papago".

 Taksonomio 
La genro inkludas 16 speciojn, el kiuj tri estas formortintaj.

 Rodrigesa ringopapago, Psittacula exsul - formortinta (ĉirkaŭ 1875)
 Eĥa ringopapago, Psittacula eques
 Reunia ringopapago, Psittacula eques eques - formortinta meze de la 18a jarcento
 Maskarena ringopapago, Psittacula bensoni - formortinta (ĉirkaŭ 1764)
 Kolumpapago, Psittacula krameri
 Aleksandra ringopapago, Psittacula eupatria
 Sejŝela ringopapago, Psittacula wardi - formortinta (1883)
 Violkapa ringopapago, Psittacula cyanocephala
 Rozkapa ringopapago, Psittacula roseata
 Himalaja ringopapago, Psittacula himalayana
 Grizkapa ringopapago, Psittacula finschii
 Malabara ringopapago, Psittacula columboides
 Smeralda ringopapago, Psittacula calthrapae
 Ringopapago de Derby, Psittacula derbiana
 Rozbrusta ringopapago, Psittacula alexandri
 Longvosta ringopapago, Psittacula longicauda
 Nikobara ringopapago, Psittacula caniceps

 Referencoj 

Kategorio:Papagoj